
Abstract 

This article examines the role played by Donald Stephens, the President of the United 
National Kadazan Organisation (UNKO) and the owner of the Sabah Times newspaper 
in the formation of the Federation of Malaysia in 1963. His role has not been sufficiently 
examined in the existing literature. The article discusses the difficulties faced by Donald 
Stephens and UNKO in the effort to influence the Dusun and Murut communities 
in the interior of Sabah to accept the formation of Malaysia. Both the communities 
initially disagreed with the action of UNKO. But despite some initial hesitance, they 
eventually supported the formation of Malaysia. Donald initially opposed the proposed 
formation of Malaysia. But he then changed his mind during the first conference of 
the Commonwealth Parliamentary Association in Singapore on 21st July 1961 and 
recommended the establishment of the Malaysia Solidarity Consultative Committee 
( MSCC ) to consider in depth the concept of Malaysia that was being proposed. This 
article also examines Donald Stephens' role in the formal negotiations of the formation 
of Malaysia, including the inter-government committee meetings and the declaration 
of Malaysia after the investigations conducted by the United Nations in North Borneo 
and Saraivak. 

Pengenalan 

Peranan pemimpin tempatan di wilayah Borneo khususnya pemimpin 
pro-Malaysia dalam merealisasikan penubuhan Malaysia merupakan 
antara aspek yang penting dalam sejarah pembentukan Malaysia. 

Pemimpin ini bukan sahaja membantu mempercepatkan penubuhan 
Greater Malaysia yang dicadangkan oleh Tunku Abdul Rahman, tetapi 
juga bertanggungjawab mempengaruhi berberapa ciri persekutuan 
Malaysia, termasuk kandungan perlembagaan persekutuan. Negeri- 
negeri di Borneo mempunyai beberapa peruntukan tambahan 
dalam perlembagaan yang telah dirundingkan dalam mesyuarat Inter 
Governmental Committee (IGC). Tambahan Peruntukan perlembagaan 
kepada negeri-negeri di Borneo menjadikan Malaysia menjadi 
sebuah persekutuan bersifat asymmetric, kerana negeri-negeri dalam 
persekutuan Malaysia tidak lagi mempunyai peruntukan perlembagaan 
yang sama. 

Donald Stephens, pemimpin utama masyarakat Kadazan 
merupakan pemimpin yang banyak mempengaruhi proses penyertaan 
Sabah dalam pembentukan Malaysia, selain Datu Mustapha Datu Harun 
pemimpin utama masyarakat Islam di Sabah. Stephens yang pada 
awalnya menentang rancangan Tunku telah menjadi individu penting 
yang terlibat dalam rundingan-rundingan penyertaan Sabah dalam 
persekutuan Malaysia. Stephens juga dilihat oleh British mempunyai 
kepimpinan yang lebih baik daripada pemimpin-pemimpin Sabah 
yang lain. 

Bagaimanapun, penglibatannya dalam mesyuarat yang 
membabitkan perbincangan mengenai Malaysia lebih bersifat 
berhati-hati. Terdapat beberapa kemungkinan yang mempengaruhi 
sifat berhati-hati Stephens, antaranya pendirian penduduk di 
Borneo mengenai masa depan wilayah itu berbeza-beza. Sebahagian 
menyokong penuh penyertaan Sabah dalam pembentukan Malaysia, 
sebahagian pula lebih selesa merdeka dahulu sebelum memikirkan 
Malaysia, sementara sebahagian lagi menentang konsep Malaysia. 
Stephens dan masyarakat Kadazan dalam UNKO memilih untuk berada 
di tengah-tengah, menyokong Malaysia sambil meletakkan beberapa 
syarat-syarat tertentu. 

Reaksi Umum Pembentukan Malaysia di Borneo Utara 
(Sabah) 

Ketika rancangan Malaysia diperkenalkan, Gabenor Borneo Utara, 
William Goode menjelaskan 1 respon secara keseluruhan di Borneo 
Utara adalah pelbagai. Walaupun ada yang menerima Malaysia dan 
berpandangan rancangan itu sesuai untuk masa depan Borneo Utara, 
tetapi mereka meminta pertimbangan-pertimbangan tertentu diambil 
kira. Masyarakat Cina umumnya mahukan Borneo Utara berkerajaan 
sendiri dahulu sebelum menyertai Malaysia . 2 Masyarakat kaum asli 
pula takut dengan ancaman luar dan dalam, termasuk Indonesia dan 

anasir komunis. Masyarakat Islam pula menerima Malaysia untuk 
beberapa sebab peribadi, khususnya kerana agama. Masyarakat Islam 
Borneo Utara melihat Malaya sebagai negara Islam yang besar dan 
menjangkakan minoriti Islam di Borneo Utara akan mendominasi 
Borneo Utara selepas Malaysia. 3 Ada juga yang berharap Malaysia akan 
membawa pembangunan di kawasan luar bandar. Tidak kurang juga 
yang menerima Malaysia kerana mereka diberitahu bahawa Malaysia 
adalah sesuatu yang baik untuk mereka. 4 

Goode juga memberitahu beberapa kumpulan yang menolak 
Malaysia disebabkan oleh ketakutan mereka terhadap penguasaan 
Melayu dan Islam di Borneo Utara pada masa akan datang. Goode 
membuat kesimpulan bahawa keadaan ini berlaku kerana pengalaman 
mereka dengan kerajaan Brunei dan Sulu 80 tahun yang lepas. 5 
Sesetengah kumpulan yang menolak Malaysia pula menyatakan 
rancangan Malaysia cuma perubahan pentadbiran daripada koloni 
British kepada Kuala Lumpur. 5 Selebihnya, secara umum berpandangan 
penggabungan dengan wilayah-wilayah Borneo lebih menarik. 
Bagaimanapun ada yang menentang penggabungan dengan Sarawak 
kerana risau dengan aktiviti komunis di wilayah tersebut. 7 

Ketika laporan Cobbold diterbitkan, hasil laporan menyatakan 
kaum asli di Borneo Utara masih menimbulkan keraguan terhadap 
Malaysia dan meminta perlindungan termasuk perlantikan ketua 
negeri daripada kaum asli, imigresen ke Borneo Utara dibawah kawalan 
kerajaan negeri, pengekalan bahasa Inggeris sebagai bahasa rasmi dan 
medium pertuturan dan kedudukan istimewa kaum asli. 8 Masyarakat 
Cina pula umumnya mahukan Borneo Utara berkerajaan sendiri dahulu 
dan jika persekutuan Malaysia diteruskan, mereka mahu persekutuan 
tersebut longgar dengan kuasa persekutuan terhad dalam hubungan 
luar, pertahanan dan keselamatan dalaman. 9 

Demokmtic Party, sebuah parti berasaskan sokongan kaum Cina 
mengambil pendirian untuk berkerajaan sendiri ter lebih dahulu 
sebelum memikirkan Malaysia. United Party, Liberal Party dan sebuah 
parti yang didominasi oleh masyarakat Dusun dan Murut iaitu United 
Pasok Momogun Party (UPMP) dibawah G.S. Sundang pula mengambil 
pendirian yang sama, iaitu menolak Malaysia. 10 United Sabah National 
Organisation (USNO) sebuah parti yang didominasi oleh masyarakat 
Islam, menyokong penuh Malaysia khususnya sebab pertahanan 
(daripada ancaman komunis). USNO juga menyokong penuh bahasa 
Melayu sebagai bahasa kebangsaan dan berpandangan bahawa 
agama rasmi negeri sepatutnya Islam. USNO juga mahu lebih banyak 
sekolah agama dibina di Borneo Utara. 11 Sebuah lagi parti berasaskan 
kaum asli masyarakat Kadazan, United National Kadazan Organisation 
(UNKO) menyokong pembentukan Malaysia tetapi dengan beberapa 

syarat. 12 Antara syarat tersebut termasuk tiada agama rasmi di Borneo 
Utara, bahasa Inggeris menjadi bahasa rasmi tanpa ada had masa dan 
bahasa Kadazan akan menjadi bahasa penghantar di sekolah-sekolah 
kawasan Kadazan, hak istimewa yang sama seperti kaum asli kepada 
anak kahwin campur, imigresen di bawah kerajaan negeri, perwakilan 
ke parlimen lebih banyak berbanding negeri-negeri lain dan pegawai- 
pegawai British kekal di Borneo Utara selepas Malaysia sehingga anak 
tempatan mampu mengganti mereka. 13 

Ringkasnya, laporan Cobbold merumuskan dua parti yang 
diasaskan oleh pemimpin kaum asli, USNO dan UNKO menyokong 
pembentukan Malaysia. Pemimpin USNO, Datu Mustapha dan 
UNKO, Donald Stephens juga mendakwa majoriti penduduk kaum 
asli menerima dan mengalu-alukan Malaysia. Bagaimanapun, 
USNO (walaupun mendakwa mempunyai lebih 60 ribu ahli tetapi 
suruhanjaya Cobbold menganggarkan hanya seramai 21 ribu) dan 
UNKO dianggarkan mempunyai ahli seramai 20 ribu, dinafikan oleh 
UPMP bahawa masyarakat kaum ash di Borneo Utara menerima dan 
mengalu-alukan Malaysia. 14 UPMP mempunyai ahli seramai 10,600. 15 

Pendirian Donald Stephens dan UNKO dalam laporan Cobbold 
memang sedikit mengejutkan kerana beliau pada mulanya berusaha 
keras merealisasikan persekutuan Borneo. 16 Beliau juga menentang keras 
pembentukan Malaysia selepas Tunku membuat lawatan ke Brunei dan 
Sarawak. Donald Stephens mengubah pendiriannya beberapa minggu 
selepas bersama-sama Ong Kee Hui dari Sarawak dan A.M. Azahari 
dari Brunei menubuhkan United Front, pertubuhan yang diwujudkan 
untuk menentang rancangan Tunku. 17 Bagaimanapun, selepas Laporan 
Cobbold diterbitkan, Donald Stephens menjadi antara orang penting 
bagi Borneo Utara dalam rundingan-rundingan pembentukan Malaysia, 
khususnya semasa mesyuarat Inter-governmental Committee (IGC) 
dan perjanjian Malaysia di London pada 9 Julai 1963 sehinggalah 
pengisytiharan Malaysia pada 16 September 1963. 

Donald Stephens dan Penubuhan United National Kadazan 
Organisation (UNKO) 

Donald Stephens merupakan ahli majlis perundangan dan eksekutif 
Borneo Utara dan mempunyai akhbar penerbitannya sendiri iaitu Sabah 
Times dan North Borneo News. Bagi kerajaan British, Donald Stephens 
diyakini lebih baik daripada Datu Mustapha Datu Harun, seorang 
pemimpin Suluk yang kemudiannya menubuhkan United National 
Sabah Organisation (USNO) pada bulan Disember 1961. Datu Mustapha 
Datu Harun digambarkan oleh British sebagai ' Very limited potentialities. 
Dislikes D.A. Stephens, who is both more competent and more forceful.' 18 

Donald Stephens menubuhkan parti lebih awal dari pemimpin- 
pemimpin lain pada bulan Ogos 1961 dinamakan United National 
Kadazan Organisation (UNKO). Penubuhan UNKO disifatkan 
oleh pemimpin-pemimpinnya sebagai reaksi terhadap rancangan 
pembentukan Malaysia. 19 UNKO mahu melindungi masyarakat 
Kadazan dari aspek politik, ekonomi dan perkembangan sosial, 
pendidikan dan warisan kaum asli selepas pembentukan Malaysia. 20 
UNKO juga menyokong dasar British agar Borneo Utara mencapai 
taraf berkerajaan sendiri. 21 UNKO mempunyai 60 buah cawangan dan 
kebanyakkannya di Pantai Barat dan residen pedalaman. Cawangan 
yang paling banyak ditubuhkan adalah di Penampang (9 cawangan) 
dan Papar (8 cawangan). 22 

Bagaimanapun, beberapa keputusan konvensyen UNKO yang 
diadakan pada 5 hingga 7 Ogos 1961, tidak dipersetujui oleh kumpulan 
masyarakat yang mendokong UNKO sendiri, iaitu masyarakat Dusun 
dan Murut. Dalam konvensyen tersebut, UNKO telah membuat 
keputusan menggunakan perkataan 'Kadazan' bagi merangkumi 
kaum Dusun dan Murut. Dua puluh ahli UNKO telah mengundi usul 
tersebut, sementara 4 orang tidak hadir. 23 Isu ini akhirnya menjadi faktor 
perpecahan kepada UNKO dan masyarakat Dusun apabila sebilangan 
ahli UNKO keluar daripada parti dan menubuhkan United National 
Pasok Momogun Party (UNPMP). Selain itu, pendirian UNKO terhadap 
rancangan Malaysia juga dipercayai menjadi antara sebab beberapa 
pemimpin masyarakat Dusun tidak menerima UNKO. 24 

Bermula peristiwa ini, UNKO dan sebuah lagi parti yang 
ditubuhkan kerana tidak berpuas hati dengan konvensyen UNKO, 
iaitu United National Pasok Momogun Party (UNPMP) saling bersaing 
mempengaruhi masyarakat Dusun, Murut, Kadazan dan Rungus untuk 
memberi penjelasan terhadap rancangan Malaysia. UNKO menyokong 
pembentukan Malaysia sementara UNPMP menentang Malaysia. 25 
Bagaimanapun persaingan ini berakhir apabila G.S. Sundang presiden 
UNPMP (kemudiannya diubah kepada United Pasok Momogun Party - 
UPMP) tidak lagi menentang Malaysia dan menarik balik petisyen yang 
dihantarnya ke Pertubuhan Bangsa-bangsa Bersatu pada 27 Oktober 
1962. 26 Pada 12 April 1964, UNKO dan UPMP membuat pertemuan di 
Tenom, Sabah bagi membuat rundingan menggabungkan UNKO dan 
UPMP dalam satu parti yang dinamakan United Pasok Momogun Kadazan 
Organisation (UPKO). 27 Sepanjang tempoh ini juga, iaitu antara bulan 
Ogos 1961 hinggalah pengisytiharan Malaysia, UNKO menghadapi 
persaingan dengan USNO khususnya soal pengisian beberapa wakil 
dalam Majlis Perundangan, majlis eksekutif, perwakilan ke parlimen 
dan jawatan kabinet negeri. 

Reaksi terhadap Cadangan Pembentukan Malaysia 

Secara ringkasnya, idea penyatuan wilayah tanah jajahan British 
sebenarnya sudah dicadangkan oleh Lord Brassey, Pengarah British 
North Borneo Chartered Company (NBCC) pada tahun 1887. 28 Sir Cecil 
Clement, Gabenor Malaya dan negeri-negeri Selat dan Sir Malcom 
Macdonald, 29 Pesuruhjaya Tinggi British di Asia Tenggara juga 
mencadangkan satu konsep penggabungan yang hampir sama pada 
tahun 1949 di Singapura. 30 Pada tahun 1957, muncul cadangan- 
cadangan dari pegawai-pegawai British untuk membentuk Persekutuan 
Borneo. Bagaimanapun, idea tersebut tidak menjadi kenyataan kerana 
keengganan Sultan Brunei, Sultan Omar Ali Saifuddin untuk menyertai 
persekutuan tersebut. 31 

Situasi di Borneo menyebabkan British mengadakan satu 
mesyuarat di Phoenix Park, Singapura pada 23 Januari 1960. Mesyuarat 
ini dipengerusikan oleh Sir Dennis Allen, Timbalan Pesuruhjaya 
Jeneral British di Asia Tenggara. 32 Antara isu yang dikemukakan dalam 
mesyuarat ini adalah rancangan masa depan koloni British di wilayah 
Borneo. Mesyuarat ini turut mengemukakan perhatian bahawa kaum 
asli di wilayah Borneo tidak mengalu-alukan sebarang pemindahan 
pentadbiran daripada koloni British yang dianggap sebagai pelindung 
kepada orang Melayu atau Cina, yang secara tradisinya mereka takuti. 33 

Mesyuarat di Singapura kemudian disusuli dengan mesyuarat pada 
29 Mac 1960 yang dipengerusikan oleh Sir John Martin. 34 Antara isu yang 
dibincangkan adalah berkenaan cadangan masa depan wilayah- wilayah 
jajahan British termasuk membentuk persekutuan yang lebih besar, 
merangkumi persekutuan Malaya, Singapura dan wilayah-wilayah 
Borneo. Timbul juga cadangan untuk merapatkan ketiga-tiga wilayah 
Borneo dan kemudiannya menggabungkan dengan Persekutuan Malaya 
dan Singapura dalam bentuk 'wider federation'. 35 Tetapi keengganan 
Brunei menyertai cadangan pegawai British membentuk persekutuan 
Borneo menyebabkan usaha merapatkan Borneo Utara dan Sarawak 
pula dilakukan. Bagaimanapun, mesyuarat melihat terdapat risiko 
penggabungan Borneo Utara dan Sarawak dibuat dengan tergesa-gesa 
kerana ada kemungkinan Sultan Brunei akan membuat hubungan 
rapat dengan Persekutuan Malaya. 36 Usaha merapatkan Borneo Utara 
dan Sarawak bagaimanapun diteruskan dengan menggabungkan 
jabatan di kedua-dua wilayah koloni British itu. Ini termasuk Jabatan 
perkhidmatan meterologi, Jabatan kajian geologi dan badan kehakiman. 
Persidangan Borneo Inter-territorial yang bermesyuarat dua kali setahun 
sama ada di Kuching atau Jesselton juga ditubuhkan. Sebuah kawasan 
perdagangan bebas di Borneo juga ditubuhkan pada 26 Januari 1962. 
Selain itu, seorang pegawai British dilantik bagi menyelaras program 
merapatkan Borneo Utara dan Sarawak. 37 

Walau bagaimanapun, dalam tempoh dua minggu sebelum British 
membuat pengumuman untuk merapatkan wilayah-wilayah Borneo, 
Tunku secara tiba-tiba mempromosikan rancangan Malaysia. 38 Tunku 
kemudiannya telah menyuarakan hasrat tersebut kepada Setiausaha 
Tanah jajahan British, Lord Home pada 3 Jun 1960 ketika menghadiri 
Persidangan Negara-negara Komenwal di London. 39 Tunku juga 
menyuarakan hasrat yang sama kepada Menteri Hal Ehwal Tanah 
Jajahan Britain, Lord Perth. 40 Selepas pertemuan tersebut, kerajaan 
British meminta pegawai-pegawai British di Pejabat Tanah jajahan 
untuk meneliti rancangan Tunku. Lord Selkirk, Pesuruhjaya Jeneral 
British di Asia Tenggara bagaimanapun berpandangan Tunku akan 
berhadapan dengan kesukaran untuk mendapat persetujuan daripada 
wilayah-wilayah Borneo kerana tahap ekonomi di wilayah-wilayah 
yang terbabit masih jauh. Wilayah-wilayah Borneo juga perlu lebih 
banyak perlindungan termasuk pertahanan dan keselamatan. 41 

Pejabat Tanah Jajahan di Asia Tenggara kemudiannya 
membincangkan rancangan Tunku dalam Borneo-Inter Territorial 
Conference dan Joint Defence Advisory di Kuching pada 25 Oktober 
I960. 42 Mesyuarat di Kuching tersebut umumnya bersetuju Malaysia 
merupakan satu penyelesaian jangka panjang untuk masa depan 
wilayah-wilayah Borneo. 43 Gabenor Borneo Utara, Sir William Goode 
bagaimanapun berpandangan bahawa penduduk Borneo Utara belum 
bersedia untuk membuat keputusan yang besar. 44 Bagaimanapun 
Tunku, tanpa terlebih dahulu merujuk kepada kerajaan British, telah 
membuat pengumuman cadangan pembentukan Malaysia ketika makan 
tengahari dalam Mesyuarat Kelab Penulis-penulis Luar di Singapura 
pada 27 Mei 1961. 45 Selepas pengumuman tersebut, pelbagai reaksi 
disuarakan oleh pelbagai pihak. Reaksi pemimpin-pemimpin tempatan 
di wilayah Borneo pada peringkat awal tidak kedengaran. Ini kerana 
mereka tidak begitu mengetahui konsep sebenar rancangan Tunku 
pada peringkat awal. Lagipun, pada masa itu rancangan penggabungan 
Borneo Utara dan Sarawak sedang dalam perbincangan pihak British. 46 

Reaksi pemimpin-pemimpin tempatan di wilayah Borneo berubah 
selepas lawatan Tunku ke Brunei pada bulan Julai 1961. Kenyataan 
A.M. Azahari bahawa Tunku 47 akan menjadikan Brunei, Sarawak dan 
Borneo Utara sebagai negeri-negeri baru dalam persekutuan Malaya 
dan menjadi negeri kedua belas, ketiga belas dan keempat belas 
menimbulkan kemarahan pemimpin-pemimpin di wilayah Borneo. 48 
Bagi A.M. Azahari, Brunei mahukan kemerdekaan terlebih dahulu 
sebelum menimbangkan rancangan Tunku. 49 Donald Stephens juga 
diberitahu bahawa rakyat Brunei secara terbuka mengatakan rancangan 
Tunku adalah untuk menjajah Brunei dan wilayah-wilayah Borneo lain, 
dan percaya perletakan jawatan pegawai-pegawai Malaya di Brunei 

telah mendorong Tunku mengancam Brunei untuk menjadikannya 
negeri kedua belas. 50 Bermula dari peristiwa ini, pemimpin-pemimpin 
tempatan Borneo mula percaya British telah memberikan wilayah 
Borneo termasuk Borneo Utara kepada Malaya. 51 Masyarakat Cina 
pula telah memanggil mesyuarat untuk menubuhkan Borneo Chinese 
Association sebagai kebimbangan terhadap masa depan kaum mereka. 52 

Donald Stephens, pemilik suratkhabar dan menerajui Persatuan 
Kadazan Borneo Utara 53 telah menyatakan pendiriannya terhadap 
rancangan Tunku dalam surat terbukanya kepada Tunku melalui 
suratkhabar miliknya. North Borneo News pada 7 Julai 1961. Beliau 
menyatakan bahawa jika Malaya membawa Borneo Utara membentuk 
Malaysia pada hari Malaya merdeka, kemungkinan besar Borneo Utara 
akan menyertai Malaysia. 54 Tetapi Malaya sudah merdeka sedangkan 
Borneo Utara masih bergelut untuk mendapatkan kemerdekaan. 
Sementara itu, cadangan Malaya yang mahu wilayah-wilayah Borneo 
menyertai mereka sebagai negeri kedua belas, ketiga belas dan keempat 
belas dilihat oleh Stephens sebagai satu bentuk penjajahan oleh Malaya. 
Oleh yang demikian, Stephens berpandangan bahawa menyertai Malaya 
pada masa Borneo Utara masih dalam jajahan British, kelihatannya 
hanya satu pemindahan kawalan daripada British kepada Malaya. 55 

Donald Stephens juga menyatakan bahawa persekutuan Borneo 
adalah rancangan yang sedang diusahakan dan belum masanya untuk 
membuat pertimbangan penggabungan dengan Malaya. 56 Beliau juga 
percaya apa sahaja cadangan dari luar Borneo termasuk rancangan 
Tunku adalah mencurigakan dan berkeinginan untuk memperluas 
kuasa. Walau bagaimanapun, Tunku menafikan rancangan Malaysia 
bertujuan untuk meluaskan kuasa atau menjajah wilayah-wilayah 
Borneo. 57 

Ringkasnya, Donald Stephens berpendirian bahawa perkara 
penting yang perlu dibuat terlebih dahulu adalah penyatuan tiga wilayah 
Borneo serta merdeka dahulu sebelum memikirkan penggabungan 
dengan Malaya untuk membentuk Malaysia. 58 Donald Stephens juga 
yakin bahawa Sabah dan wilayah Borneo yang lain digunakan untuk 
memudahkan penggabungan Malaya dan Singapura. Ringkasnya, 
Tunku menggunakan rakyat Borneo untuk menyelesaikan masalahnya 
dengan Singapura. 59 Bagaimanapun menurut Tunku, cadangan 
Stephens bahawa wilayah Borneo perlu merdeka terlebih dahulu 
sebelum menyertai pembentukan Malaysia adalah tidak masuk akal 
kerana sejak Malaya menjadi persekutuan, mana-mana wilayah boleh 
turut serta dalam persekutuan jika benar-benar berminat. 60 Stephens 
bagaimanapun mengingatkan Tunku sekali lagi bahawa menyertai 
Malaya membentuk persekutuan Malaysia tanpa merdeka terlebih 

dahulu menggambarkan penjajahan masih berlaku. Ini sepertimana 
kenyataan Donald Stephens dalam suratkhabarnya: 

We too Iwve our pride, dear Tunku and even though we are only colonies - it 
is natural that we want to obtain our own independence. To join Malaya 
while we are still colonies can only mean one thing - that we woidd merely 
cease to be British colonies and become Malayan colonies instead. We can 
still be won over by friendship, understanding and patience, but any show 
of coercion, of forcing the issue will only produce the very opposite thing 
to what you have in mind . 61 

Pendirian Donald Stephens ini kemudiannya disusuli dengan 
penyertaannya dalam United Front (Barisan Bersatu), satu pertubuhan 
wilayah Borneo yang diwujudkan untuk menentang pembentukan 
Malaysia. United Front diwakili oleh Ong Kee Hui (Sarawak), Donald 
Stephens (Borneo Utara) dan A.M. Azahari (Brunei). 62 Pada 10 Julai 
1961, ketiga-tiga pemimpin ini kemudiannya telah bertemu di Jesselton, 
Borneo Utara dan sependapat bahawa rancangan Tunku tidak boleh 
diterima. 63 United Front menyatakan bahawa tindakan Tunku adalah 
tergesa-gesa dan berharap ketegangan yang diwujudkan oleh Tunku 
akan dapat diperbaiki. 64 United Front juga mengingatkan kerajaan 
British bahawa harapan rakyat di tiga wilayah Borneo perlu dipastikan 
terlebih dahulu kerana rancangan yang diberitahu oleh Tunku di Brunei 
dan Sarawak akan ditolak sepenuhnya oleh penduduk di tiga wilayah 
tersebut. Dalam kenyataan keras terhadap kerajaan British, pendirian 
ketiga-tiga wakil tersebut disuarakan dalam kenyataan yang berbunyi: 

British Government should be advised that so far as the wishes of the people 
in the three territories are ascertainable, any plan in accordance with the 
pronouncements made by Tunku Abdid Rahman in Brunei and Sarawak 
would be totally unacceptable to the people of the three territories . 65 

Satu kenyataan lain juga dikeluarkan beberapa hari kemudian dan 
kenyataan ini khas kepada Tunku dan persekutuan Malaya. Kenyataan 
tersebut berbunyi: 

We are against joining Malaysia as individual states, and what the Borneo 
territories to get together, so that when we talk with Malaya, it will be as 
equals and not as vassals. ...and if we join Malaya now, thepeople who will 
come and take most of the top jobs will be Malayan the new expatriates . 66 

Walau bagaimanapun, tidak lama kemudian, pada 21 Julai 1961, 
Stephens mengubah sedikit pendiriannya selepas bertemu dengan 
Lee Kuan Yew ketika menghadiri Persidangan Persatuan Parlimen 

Komanwel (Commonwealth Parlimentary Association) di Singapura. Lee 
Kuan Yew dilihat banyak mempengaruhi Donald Stephens untuk 
memikirkan kembali rancangan penggabungan yang dicadangkan 
oleh Tunku. Lee Kuan Yew memberitahu Donald Stephens bahawa 
kaum asli di Borneo akan menjadi pengimbang kuasa dalam Malaysia. 67 
Maksud Lee Kuan Yew, kaum asli di Borneo akan menjadi pengimbang 
kuasa antara kaum Cina dengan kaum Melayu dan boleh menentukan 
dominasi politik di Malaysia sekiranya penggabungan Singapura, 
persekutuan Malaya dan wilayah Borneo berlaku. 68 

Donald Stephens pula menyatakan kepada Lee Kuan Yew bahawa 
rakyat Borneo tidak menolak cadangan Tunku sepenuhnya tetapi 
memerlukan masa untuk menyelidiknya. Sebagai balasan terhadap 
kesediaan Donald Stephens menimbangkan semula rancangan 
tersebut, Lee Kuan Yew menawarkan rakyat Borneo Utara 10 tajaan 
biasiswa untuk pelajar Borneo Utara belajar di mana-mana Universiti 
di Singapura. 69 Satu lagi hasil penting pertemuan Donald Stephens 
dan pemimpin-pemimpin Singapura dan persekutuan Malaya di 
persidangan ini adalah penubuhan Malaysia Solidarity Consultative 
Committee (MSCC), pada 23 Julai 1961 yang dicadangkan oleh Donald 
Stephens sendiri bersama Yeo Cheng Hoe dari Sarawak. 70 MSCC 
ditubuhkan sebagai satu cara untuk pemimpin-pemimpin Borneo 
mengetahui dengan lebih mendalam rancangan Malaysia oleh Tunku. 71 

Selepas persidangan di Singapura, Tunku pula telah mempelawa 
Donald Stephens berbincang dan melihat sendiri pembangunan yang 
berlaku di Malaya sejak merdeka. Dalam dua jam pertemuan dengan 
Tunku, kebimbangan Donald Stephens terhadap kemungkinan berlaku 
penjajahan Malaya sedikit hilang. 72 Beliau bagaimanapun masih 
menyuarakan kerisauannya sekiranya orang Malaya datang ke Borneo 
dan akan memonopoli pekerjaan di Borneo Utara serta menjawat 
jawatan tinggi di Borneo Utara selepas penubuhan Malaysia. 73 

Sungguhpun Donald Stephens mula mengubah pandangannya 
terhadap Malaysia, beliau bagaimanapun masih berharap supaya 
Borneo Utara merdeka terlebih dahulu sebelum menyertai pembentukan 
Malaysia. Donald Stephens tidak meragui keikhlasan Malaya tetapi 
yang menakutkan adalah status Borneo Utara sebagai sebuah tanah 
jajahan British akan secara automatik menjadi jajahan Malaya. Oleh 
yang demikian, Donald Stephens menyatakan bahawa Borneo Utara 
harus berkerajaan sendiri sebelum rakyat Borneo Utara boleh membuat 
keputusan sama ada mahu menjadi rakan kongsi dalam Malaysia. 
Ringkasnya, menurut beliau, berkerajaan sendiri adalah pra-syarat bagi 
keputusan penyelesaian mengenai persoalan Malaysia. 74 

Pertemuan pemimpin-pemimpin Borneo Utara dengan pemimpin 
Singapura dan persekutuan Malaya sepanjang bulan Julai dan 

Ogos 1961, telah menghilangkan keraguan dan ketakutan mereka 
terhadap rancangan Tunku. 75 Beliau juga menjelaskan bahawa Tunku 
tidak sepenuhnya mendesak pemimpin-pemimpin Borneo untuk 
terlibat dalam rancangan tersebut dan hanya menjelaskan manfaat 
pembentukan tersebut kepada mereka. Oleh yang demikian, pada 
pandangan pemimpin-pemimpin yang membuat lawatan ke Singapura 
dan Malaya, menyertai Malaysia adalah perkara yang memberi manfaat 
untuk masa depan dan menawarkan Borneo Utara perlindungan yang 
lebih baik daripada ancaman luar. 76 Donald Stephens juga telah memberi 
jaminan bahawa tidak akan berlaku campurtangan atau penjajahan 
daripada Malaya di Borneo sekiranya menyertai Malaysia. Ringkasnya, 
Donald Stephens yakin rancangan Malaysia adalah bermanfaat dan 
perlu direalisasikan. 77 

Beberapa bulan selepas pertemuannya dengan pemimpin Malaya 
dan Singapura, Donald Stephens kelihatan serius untuk menyertai 
Malaysia dan ini dilihat dalam kenyataannya akhbar miliknya. North 
Borneo News pada 18 September 1961: 

You may known that the government of Singapore, a self-governing 
country, will soon be modifying its existing constitution before 1963. We 
believe that the Federation government will take similar steps in order to 
become a member-country or to be one of the partners of greater Malaysia 
scheme. To do this the Malayan government will have to call for a meeting 
of all its railing ministers and it will be expected that not more than two- 
thirds of those who are elected to take part in the drafting of the constitution 
or takepart in the drafting of the constitution or Malaysia scheme. We on 
our part, have to be absolutely certain that in the event of our eventual 
becoming a member of the scheme we will not lose in any way or manner . 78 

Kenyataan Donald Stephens ini menggambarkan bahawa secara 
prinsipnya beliau menerima Malaysia tetapi menghadapi kesukaran 
untuk menyakinkan rakyat Borneo Utara bahawa ketakutan mereka 
terhadap beberapa perkara seperti penguasaan penduduk Singapura 
dan Malaya ke Borneo Utara dapat diselesaikan. Beliau juga memikirkan 
bagaimana jaminan untuk melindungi perkara-perkara yang ditakuti 
dapat dirundingkan. Oleh yang demikian ketika menjelaskan kepada 
rakyat Borneo Utara terhadap kemungkinan tiada kebebasan agama 
dan kedatangan kaum Cina dan kaum lain dari Singapura dan Malaya 
untuk mengisi jawatan-jawatan di Borneo Utara, Donald Stephens 
mengatakan: 

Some people have said that joining the Malaysia will mean the 
discontinuance of the freedom of worships to God and etc, that they will be 
prohibited from rearing domestic animals such as pigs and others, to the 

local are passed on to the Malayans, and that unemployed Chinese from 
Singapore or Malaya will all said for this country. I would like to say that 
all these are only mere imaginations and are not true at all for if they were 
really so, I will be the first one to oppose to the proposal. Contrary to all 
the imaginations or assumptions above, I personally had discovered during 
my visit or tour in the Federation that all forms of religious worships were 
allowed and similarly all kinds of animals could be reared including pigs etc. 
with no restrictions of any sort being imposed upon the people. Regarding 
the fears that the workless Chinese or other races from Singapore or Malaya 
who may likely immigrate to North Borneo, I woidd say that this will only 
happen on our prior approval. When we become one of tire members of the 
Malaysia, we will only permit those qualified people to come in our country 
for we need their services . 79 

Kenyataan Donald Stephens ini menggambarkan beliau yakin perkara- 
perkara yang ditakuti oleh rakyat Borneo Utara akan dilindungi. Beliau 
juga memberi harapan bahawa prestasi Malaysia akan lebih baik 
daripada prestasi kerajaan British. Beliau mendakwa prestasi kerajaan 
British di Borneo Utara dalam pelbagai aspek tidak begitu baik. 80 
Menurutnya, selepas mentadbir Borneo Utara sekian lama, Borneo 
Utara tetap ketinggalan dan jauh ke belakang dalam pelbagai aspek. 
Oleh yang demikian, Borneo Utara perlu bantuan khususnya kewangan 
daripada kerajaan untuk membantu memperbaiki kedudukan yang 
ada dan memajukan pendidikan, ekonomi dan komersial sepertimana 
kaum lain. 81 

Mesyuarat Malaysia Solidarity Consultative Committee (MSCC) 
mengukuhkan pendirian Donald Stephens bahawa keputusan menyertai 
Malaysia adalah tepat walaupun beberapa kenyataannya dilihat masih 
ada keraguan terhadap Malaysia. Ketika mesyuarat pertama MSCC di 
Jesselton pada 24 Ogos 1961, Donald Stephens menyatakan bahawa 
ketika pertemuan pemimpin-pemimpin Borneo dan Malaya pada 
10 Ogos 1961 di Kuala Lumpur, keresahan dan kekhuatiran mereka 
terhadap perkara-perkara yang ditakuti sekiranya menyertai Malaysia 
sedikit berkurangan. 82 Dalam mesyuarat kedua MSCC di Dewan 
Perundangan Selangor pada 6 dan 7 Januari 1962, Donald Stephens 
sekali lagi melahirkan keyakinan bahawa apa yang dikhuatiri sebelum 
ini tidak akan berlaku. Dalam kenyataannya dalam mesyuarat tersebut, 
beliau menyatakan: 

I have spoken of fears and misgivings, I my self and I stress, I personally 
have had many of these misgivings cleared or reduced, but I have always 
also stressed the need for us all to go into details so that as the knots are 
untangled the people of the countries concerned will be kept in better touch 
and will be in a better position to know when the times comes to make a 
decision whether they woidd want to see their respective countries become 

a partner in Malaysia. I have fought against sabah being bulldozed into 
Malaysia, and that stand remains. But I am quite sure now that no one 
wants to bulldoze anybody else into Malaysia, if all are agreed and plans 
can be worked out to the satifaction of all concerned, can be the partnership 
which woidd ensure our fiiture stability and security . 83 

Kenyataan-kenyataan pro-Malaysia Donald Stephens bagaimanapun 
telah mendapat kecaman pelbagai pihak. Dalam konvensyen UNKO 
pada 5 hingga 7 Ogos, keputusan pendirian parti terhadap rancangan 
Malaysia dikecam oleh pemimpin-pemimpin kaum Asli. OKK Sedomon, 
Ketua Kaum Asli telah memanggil mesyuarat Ketua-ketua kaum Asli 
Borneo Utara pada 4 September 1961 bagi menolak pendirian UNKO 
dan sebarang gerakan sokongan terhadap rancangan Malaysia. 84 Donald 
Stephens juga didakwa menjual Borneo Utara berdasarkan kenyataan 
akhbarnya di Singapura, yang melaporkan bahawa pada tahun 
1963, Borneo Utara akan terikat dalam Malaysia. 85 Donald Stephens 
bagaimanapun menafikannya dan menyatakan bahawa beliau tidak 
pernah terfikir untuk menjual Borneo Utara sepertimana sangkaan 
ramai. Beliau tegas mengambil pendirian bahawa apa yang perlu 
dibuat terlebih dahulu adalah berkerajaan sendiri sebelum memikirkan 
persoalan sama ada mahu menyertai Malaysia atau tidak. Donald 
Stephens juga ada diberitahu oleh seorang pegawai kanan British 
bahawa Pentadbiran Koloni British Borneo Utara akan meminta kerajaan 
British supaya tidak memaksa Borneo Utara menyertai Malaysia. 86 

Sungguhpun kenyataan Donald Stephens secara umumnya pro 
Malaysia, tetapi beberapa kenyataanya menunjukkan bahawa beliau 
sedar terdapat penentangan di Borneo Utara terhadap Malaysia. Beliau 
bagaimanapun meminta supaya semua yang menentang Malaysia 
memberikan pandangan kepada Suruhanjaya Cobbold. 87 Dalam 
kenyataan akhbarnya sebelum Suruhanjaya Cobbold menjalankan 
kerja-kerjanya, Donald Stephens menyatakan: 

Sitting back and saying ‘I dont want Malaysia' is not going to do anybody 
any good; if we must say why and make it sound good. If we like Malaysia 
we must also say why we like Malaysia. If we have fears and doubts about 
Malaysia bring tliem out so that they can be cleared. The best way is to 
put opinion on paper after careful thought and preparation. This will make 
sure that whatever we have to say will have the change of being given its 
due weight when the members of the commission sit down to write their 
report and make their recommendations on any matter which is going to 
concern our whole future . 88 

Bagi Donald Stephens dan UNKO, pendirian rasmi terhadap Malaysia 
terkandung dalam Laporan Cobbold yang diterbitkan pada 1 Ogos 

1962. UNKO, parti yang diterajui oleh Donald Stephens menyokong 
pembentukan Malaysia kerana percaya masa depan Borneo Utara 
untuk mendapatkan kemerdekaan adalah dengan menyertai Malaysia. 
UNKO juga khuatir jika Borneo Utara berkerajaan sendiri dahulu, ini 
akan menyebabkan kaum Cina mendominasi pendidikan dan ekonomi. 
Risiko yang lebih besar adalah kemungkinan Borneo Utara didominasi 
oleh fahaman komunis. Kedua, UNKO berpandangan Malaysia adalah 
langkah keselamatan terbaik pada masa hadapan bagi wilayah-wilayah 
jajahan British di Asia Tenggara. Ini kerana gabungan wilayah-wilayah 
ini akan membentuk satu unit yang kuat dan memainkan peranan 
penting dalam pertahanan negara-negara komenwal. UNKO juga 
menyatakan bahawa hanya melalui Malaysia, ideologi komunis 
dihapuskan dan masalah ras di wilayah Borneo juga akan dapat 
diselesaikan. Ketiga, pemberian kedudukan istimewa kepada kaum 
Asli akan memberi mereka peluang untuk bersaing dengan kaum Cina. 
Keempat, UNKO berpandangan bahawa dengan Malaysia, masalah 
pembangunan luar bandar Borneo Utara akan diatasi. 89 

Cabaran Merealisasikan Malaysia 

Pendirian rasmi UNKO dalam Laporan Cobbold menambah ketegangan 
dengan parti-parti yang menolak Malaysia termasuk UPMP dan United 
Party. G.S. Sundang presiden UPMP, mendakwa presiden UNKO 
dan USNO yang pro-Malaysia bukanlah kaum Asli di negara ini. 
Sundang mengatakan Donald Stephens merupakan seorang kacukan 
(Serani) dan Datu Mustapha adalah Suluk dari Filipina. 90 Ketika 
menjawab dakwaan G.S. Sundang bahawa beliau adalah Serani, Donald 
Stephens menjelaskan bahawa Undang-undang Persatuan Kadazan 
Penampang dan dibawah perlembagaan UNKO, telah mengesahkan 
bahawa kaumnya adalah Kadazan kerana datuknya adalah Kadazan 
dan telah tinggal lama di sini. 91 Bapanya, Jules Stephens mempunyai 
darah Kadazan dari keturunan Orang Tua (OT) Limbahau, di Papar 
manakala ibunya, Edith Margaret Mary Cope pula mempunyai darah 
Kadazan-Jepun. 92 

Selepas Laporan Cobbold diterbitkan, Donald Stephens bersama 
Datu Mustapha mempertingkatkan usaha memberi penjelasan kepada 
rakyat Borneo Utara mengenai Malaysia ketika lawatan masing- 
masing ke cawangan parti di seluruh pelusuk Borneo Utara. 93 Donald 
Stephens juga menyifatkan pengolakan yang berlaku dalam kalangan 
pemimpin-pemimpin Borneo Utara berkaitan rancangan berkerajaan 
sendiri, kemerdekaan dan rancangan Malaysia perlu ditangani dengan 
baik. Menurut Donald Stephens, masyarakat perlu bersedia apabila 
tiba masa untuk berkerajaan sendiri dan mereka sebagai pemimpin 

juga akan bersedia memikul tanggungjawab yang diberikan. 94 Donald 
Stephens juga mengingatkan rakyat supaya bersedia terhadap 
kemungkinan kehilangan hak-hak jika tidak bersatu dalam satu 
badan atau persatuan selepas menjadi sebahagian daripada Malaysia, 
sepertimana kenyataannya: 

Also in order that we are capable of carrying out all required works when we 
become a member of the Malaysia we have to be keen and have the interest 
to work in close co-operation with others. If we are not alert and smart we 
will certainly lose our privileged rights, which after us will be passed on 
to our coming future generation. So it is one of the wisest ways that which 
will enable us to achieve the rights entitled to us, is to unite into a body 
or organization . 95 

Kenyataan Donald Stephens ini bagaimanapun tidak banyak mengubah 
ketakutan dan kebimbangan sebilangan masyarakat di Borneo Utara. 
G.S. Sundang, Peter Lo dan beberapa pemimpin UPMP dan United 
Party masih mempersoalkan beberapa perkara mengenai Malaysia 
ketika usul mengenai Malaysia dibentangkan di Majlis Undangan 
Borneo Utara pada 12 September 1962. 96 Majlis Undangan Borneo Utara 
mengalu-alukan keputusan secara prinsipnya penubuhkan Malaysia 
pada 31hb Ogos 1963 dengan 18 ahli menyokong. Majlis Undangan 
Borneo juga bersedia untuk menghantar beberapa ahli Majlis Undangan 
Borneo Utara mewakili Borneo Utara ke Mesyuarat Inter-Governmental 
Committee (IGC). 97 G.S. Sundang yang masih tidak menerima Malaysia 
telah meminta namanya dibuang dalam senarai wakil Borneo Utara ke 
mesyuarat IGC. 98 Selain G.S. Sundang, R.N. Turner (Ketua Setiausaha 
Borneo Utara), W.K.H. Jones, (Peguam Borneo Utara), H.W. Davidson 
(Setiausaha Kewangan), Khoo Siak Chiew, Donald Stephens dan Datu 
Mustapha Datu Harun juga disenaraikan untuk mewakili Borneo Utara 
ke mesyuarat tersebut." 

Semasa perbincangan mengenai usul Malaysia di Majlis Undangan 
tersebut, Donald Stephens menyatakan bahawa Malaysia harus 
mengekalkan autonomi kerajaan Borneo Utara dan menjangkakan 
perkara pelajaran dan kewangan akan menjadi perkara kontroversi 
dalam mesyuarat IGC. 100 Beliau mendakwa menerima jaminan daripada 
Malaya bahawa perkara agama di bawah bidang kuasa kerajaan negeri 
dan menyatakan bahawa tiada agama rasmi negeri kerana peruntukan 
dalam perlembagaan Malaya berkenaan agama tidak terpakai di 
Borneo Utara. 101 G.S. Sundang yang masih menunjukkan rasa tidak 
senangnya terhadap status Borneo Utara yang disamakan dengan Pulau 
Pinang dan Melaka. Kenyataannya ini bagaimanapun menimbulkan 
kemarahan kepada Donald Stephens dan Datu Mustapha. 102 G.S. 
Sundang menegaskan bahawa beliau hanya akan menerima Malaysia 



190 



JURNAL SEJARAH 



jika Malaysia adalah satu rancangan penggabungan negeri-negeri 
yang berkerajaan sendiri. Oleh itu menurutnya, jika Borneo Utara 
tidak mendapat hak negeri sepenuhnya, dia akan membuat rayuan di 
PBB. 103 William Goode telah menasihati G.S.Sundang agar menarik balik 
petisyennya di PBB. 104 Pada 27 Oktober 1962, G.S. Sundang telah menulis 
surat kepada Setiausaha Agung PBB untuk menarik petisyennya. Beliau 
memberitahu telah menerima Malaysia secara prinsipnya dan UPMP 
akan menyertai Perikatan Sabah! 05 

Pada 22 Oktober 1962, mesyuarat plenary pertama Inter- 
Governmental Committee telah dibuat di Jesselton. Semasa mesyuarat 
tersebut Donald Stephens telah membangkitkan isu perbincangan dan 
perjanjian yang berlainan antara Borneo Utara, Sarawak, Singapura dan 
Brunei! 06 Donald Stephens sedikit terkilan kerana hasil rundingan dan 
syarat-syarat penggabungan antara kerajaan Malaya dan Singapura 
tidak diumumkan! 07 Dalam minit mesyuarat IGC pada 22 Oktober 1962 
ketidakpuasan Donald Stephens dinyatakan: 

Mr Stephens explained that it would be very difficult for thepolitical parties 
in North Borneo to commit themselves to any Agreements while they were 
unable to discover what terms were being agreed over Brunei's entry into 
Malaysia, or how the Malay an-Singapore Agreement of the 15 th November 
1961 was to be implemented in detail. Pending the outcome of the Malayan 
Brunei talks it was necessary for North Borneo to reserve her final position 
on the matters that were under discussion ! 08 

Oleh yang demikian, Donald Stephens meminta supaya hal yang sama 
tidak berlaku kepada rundingan Malaya dengan Brunei. Beliau meminta 
supaya apa-apa terma yang dipersetujui untuk Borneo Utara juga 
harus dijelaskan dan tertakluk kepada peruntukan yang diberi, bahawa 
mesti tidak kurang dan tidak lebih daripada apa yang dipersetujui 
untuk Brunei! 09 Selepas mesyuarat pertama berakhir, pada 23 Oktober 
1962 William Goode ada memberitahu Setiausaha Tanah Jajahan 
bahawa kerajaan koloni Borneo Utara telah mengemukakan beberapa 
kertas cadangan penting untuk dibincangkan dalam mesyuarat IGC 
berikutnya tetapi kertas cadangan itu disemak semula memandangkan 
pemimpin utama parti berkeras untuk memberi keutamaan kepada 20 
perkara! 10 William Goode juga memberitahu bahawa sikap perwakilan 
Malaya yang tidak membantu mengurangkan jurang antara 20 perkara 
dan perlembagaan persekutuan Malaya amat dikesali! 11 

Sehingga 20 Disember 1962, perwakilan IGC bersetuju dengan 
draf laporan dan tiada lagi mesyuarat selepas itu. Mereka juga 
bersetuju bahawa perkara-perkara terperinci akan dibincangkan 
dalam jawatankuasa kecil kerana banyak perkara perlu diperincikan. 
Antaranya adalah perubahan sistem daripada pentadbiran penuh 

Gabenor (di bawah pengawasan Ketua Jabatan Sekretariat dan 
profesional) kepada sistem kementerian dengan autoriti kepada menteri 
sementara menteri federal akan berpangkalan di Kuala Lumpur. 112 
Walaupun isi kandungan dokumen perlembagaan untuk persekutuan 
baru itu tidak diterangkan sepenuhnya kepada rombongan Borneo 
Utara, tetapi mereka merasa bahawa mereka dapat mendapatkan apa 
yang mereka mahukan melalui cadangan yang dikemukakan dalam 20 
perkara. 113 Malah Donald Stephens mengatakan selepas perbincangan 
IGC berakhir, masalah pembentukan Malaysia telah diselesaikan. Beliau 
juga begitu yakin perlembagaan Malaysia yang baru akan berdasarkan 
kepada laporan IGC. 114 

Pada 16 Disember 1962, pilihan raya Kerajaan Tempatan telah 
diadakan. Pilihan raya kerajaan tempatan yang diadakan pada 16 
Disember 1962 menyaksikan daripada 137 kawasan, USNO menang 
54 kawasan, UNKO (38), Borneo Utara National Party - BUNAP (29), 
UNPMP (12) dan Bebas (4). Selepas itu, Majlis Kebangsaan Perikatan 
Sabah telah membahagikan kerusi Majlis Undangan Borneo Utara 
kepada USNO (8), UNKO (5), BUNAP (4), UNPMP (1). Kerusi parlimen 
pula menyaksikan USNO mendapat 6 wakil, UNKO (5), BUNAP (4) 
dan UNPMP (1). Keempat-empat parti juga mempunyai seorang wakil 
dalam Dewan Negara. 115 USNO, UNKO dan BUNAP masing-masing 
mempunyai dua Menteri, sementara UNPMP satu. 116 Kemenangan besar 
UNKO dan USNO dalam pilihan raya Majlis tempatan ini menunjukkan 
rakyat Borneo memilih parti yang memperjuangkan kemerdekaan 
menerusi Malaysia. 

Selepas pilihan raya Kerajaan Tempatan, Donald Stephens 
menghadapi satu lagi cabaran baru dalam politik. Donald Stephens 
diuar-uarkan akan menjadi Ketua Menteri dan Datu Mustapha sebagai 
Ketua Negeri (Yang di-Pertua Negara). Perkara ini dipersetujui 
bersama oleh kerajaan British dan kerajaan Malaya, tetapi beberapa 
pemimpin dan parti di Borneo Utara tidak menyenangi keadaan 
tersebut. Tun Razak sering memberi pandangan yang kurang baik 
terhadap kebolehan kepimpinan Datu Mustapha 117 sebaliknya, beliau 
mempunyai pandangan yang berbeza terhadap Donald Stephens kerana 
pada pandangannya, Donald Stephens boleh mengawal keadaan di 
Borneo Utara berbanding pemimpin-pemimpin lain. 118 Bagaimanapun, 
Tun Razak mengatakan gandingan mereka berdua akan berhasil 
kerana Stephens dan Mustapha berkawan baik. 119 Sesetengah orang 
bagaimanapun tidak bersetuju dengan pandangan ini dan mendakwa 
ramai penduduk di Borneo Utara merasakan Datu Mustapha seorang 
yang berkarisma dan masyarakat Cina hormat kepadanya. Malahan ada 
laporan mengatakan bahawa bukan Donald Stephens yang membawa 
masyarakat Cina menghasilkan 20 perkara, tetapi Datu Mustapha. 

Datu Mustapha dipercayai tidak mahu menjadi Ketua Negeri 
Sabah yang pertama kecuali beliau diberikan kuasa yang banyak. Beliau 
juga dipercayai masih mahu bersaing untuk jawatan ketua menteri 
daripada Donald Stephens 120 dan didakwa akan bergiat dalam politik 
sepertimana kenyataan dari pejabat koloni Borneo Utara: 

Relation between members and their civil servants are good. Although 
the betting is still that Datu Mustapha will be Yang di-Pertua Negara 
and Donald Stephens Chief Minister, evidence is accumulating that 
Datu Mustapha will not be content to be a constitutional figurehead, but 
therefore either try to contest the chief ministership with Stephens or go 
to Kuala Lumpur . 111 

Donald Stephens juga bakal menghadapi kesukaran mendapat 
kerjasama daripada masyarakat dan parti Cina yang tidak senang 
dengan Donald Stephens khususnya isu kenyataan parti UNKO dan 
Stephens dalam laporan Cobbold. Antara kenyataan UNKO dalam 
laporan tersebut adalah : ' Self-government first would mean that the heirs, 
when the British leave, would be the Chinese owing to their educational and 
economic superiority. 77-ms in turn could lead to domination by Communism. 122 
Oleh yang demikian, ada dakwaan bahawa Borneo Utara National Party 
(BUNAP) satu parti gabungan Democratic Party dan United Party, akan 
menyokong USNO bagi menguasai Badan eksekutif dan Perundangan 
Borneo bagi memastikan Donald Stephens tidak akan kekal menjadi 
Ketua Menteri. 123 Situasi inilah yang kemudiannya menjadi salah satu 
punca krisis politik di Sabah tidak sampai setahun selepas Malaysia 
dibentuk. 

Merealisasikan Penyertaan Sabah dalam Pembentukan 
Malaysia 

Laporan Inter Governmental Committee ( IGC ) telah diterima dan 
diluluskan sebulat suara oleh Majlis Undangan Borneo Utara pada 13 
Mac 1963. 124 Dalam mesyuarat tersebut, Donald Stephens yakin pilihan 
yang dibuat adalah betul dan meminta pihak luar berhenti membuat 
pandangan negatif terhadap usaha mereka. Menurutnya: 

There are those in the outside world who know next to nothing about us 
who have tried to discredit our work as that of stooges of the British or the 
Malayans. These people should have been at the IGC meetings because they 
woidd have found a Sabah team fighting for what they believe to be Sabah's 
rights and being quite fearless in so doing . 115 

Beliau turut yakin bahawa Malaysia adalah apa yang dimahukan oleh 
rakyat Sabah (Borneo Utara) dan mereka memilih Malaysia bukan 

sebagai sekutu penjajah seperti mana dakwaan sesetengah pihak, 
tetapi dibuat selepas perbincangan beberapa lama dan berhati-hati. 126 
Pemimpin-pemimpin Borneo Utara juga yakin itu adalah kehendak 
mereka dan membuat kesimpulan bahawa tidak dapat dinafikan 
Malaysia adalah harapan mereka untuk mencapai kemerdekaan awal 
dan yakin Malaysia akan memastikan Borneo Utara kukuh dengan 
masa hadapan yang bahagia, makmur dan stabil. 127 

Perjanjian Malaysia ditandatangani pada 9 Julai 1963 dan 31 Ogos 
1963 adalah tarikh pengisytiharan Malaysia sepertimana yang ditetapkan 
dalam kenyataan Bersama Tunku dan perdana Menteri Britain, Harold 
Macmillan pada 1 Ogos 1962. 128 Indonesia dan Filipina bagaimanapun 
masih tidak menerima pembentukan Malaysia. Kedua-dua buah 
negara ini mendakwa Malaya mempunyai perjanjian pertahanan 
dengan British yang disebut sebagai ‘neo-colonial plot', merujuk kepada 
keinginan membesarkan kawasan dan pengaruh mereka. 129 Oleh yang 
demikian, pada 3 Julai 1963, Presiden Filipina, Macapagal menjemput 
Tunku dan Presiden Indonesia. Sukarno untuk bertemu di Manila bagi 
membincangkan secara diplomasi isu pembentukan Malaysia. Hasilnya, 
U Thant, Setiausaha Agung Bangsa-Bangsa Bersatu memutuskan untuk 
menghantar satu pasukan bagi mendapatkan pandangan rakyat di 
wilayah-wilayah Borneo terhadap Malaysia. 130 

Ketika memberi maklum balas terhadap keputusan PBB 
menghantar pasukan penyiasat ke wilayah-wilayah Borneo, Donald 
Stephens mengatakan bahawa jika ada referendum, cadangan tersebut 
mestilah daripada rakyat Borneo Utara sendiri dan bukan desakan 
daripada luar. 131 Donald Stephens juga menjelaskan Parti Perikatan 
Sabah telah mengambil pendirian untuk tidak menerima referendum 
yang dijalankan sama ada oleh PBB mahupun mana-mana badan lain. 
Mereka juga akan mengumumkan kemerdekaan Borneo Utara pada 
31 Ogos 1963 sama ada Malaysia dibentuk atau tidak pada tarikh 
tersebut. 132 Beliau menjelaskan: 

the die is cast. We must have our merdeka on August 31 st . If Malaysia 

is suggested at a later date, then we can look at it again when the time 
comes. Let us make it clear that what we want is firstly our independence 
and secondly Malaysia. If we cannot have independence and Malaysia at 
the same time, then let us have independence first and Malaysia later. 133 

Pada 8 Ogos 1963, Majlis Perundangan Borneo Utara sebulat suara 
bersetuju bahawa Borneo Utara akan merdeka pada 31 Ogos 1963. 
Tunku bagaimanapun tidak berpuas hati dengan keputusan Majlis 
Perundangan Borneo Utara tersebut. Ketika bercakap dengan pemberita 
sebelum bermesyuarat dengan pemimpin-pemimpin Borneo pada 16 

Ogos 1963, Tunku juga mempersoalkan bahawa tiada gunanya Malaysia 
jika Borneo Utara membentuk kerajaan sendiri. Dalam reaksi balas 
Donald Stephens, beliau menyatakan Tunku salah faham kerana Borneo 
Utara hanya bersetuju menerima pasukan PBB walaupun mereka 
dengan sekeras-kerasnya membantah PBB datang. Menurutnya, Borneo 
Utara mempunyai kerajaan sendiri dan tidak sepatutnya PBB datang. 134 

Pada 18 Ogos 1963, sekembalinya Donald Stephens dari Malaya, 
beliau telah membuat kenyataan agar semua parti politik di Malaysia 
bersatu untuk memastikan Malaysia direalisasikan. 135 Beliau juga 
memberitahu bahawa kemerdekaan Borneo Utara pada 31hb Ogos 1963 
adalah kehendak majoriti dan kemerdekaan ini sebagai sebahagian 
daripada Malaysia. 136 Tunku yang ragu-ragu dengan kenyataan ini telah 
menggunakan kuasa parlimen Malaya untuk memastikan Borneo Utara 
dan Sarawak kekal menyertai pembentukan Malaysia. Parlimen Malaya 
telah meminda Seksyen 4 dalam Akta Malaya pada 20 Ogos 1963 yang 
terkandung dalam artikel 159, dengan memasukkan Sabah dan Sarawak 
sebagai sebahagian daripada Malaysia dari sudut perlembagaan. 137 

Pindaan Perlembagaan Persekutuan Malaya yang sepatutnya 
dibuat pada 31 Ogos 1963 sekiranya tarikh tersebut adalah pengisytiharan 
Malaysia, bagaimanapun tidak mengubah keputusan yang diputuskan 
dalam Majlis Perundangan Borneo Utara pada 8 Ogos 1963. Borneo 
Utara telah diberi kemerdekaan pada 31 Ogos 1963 oleh British. 138 
Sebagai persiapan terakhir sebelum kemerdekaan, William Goode 
telah menggantikan sistem ahli kepada sistem menteri penuh dengan 
barisan yang diketuai oleh Ketua Menteri dan enam orang Menteri. 
Donald Stephens dilantik sebagai Ketua menteri. Soal Pertahanan dan 
hubungan luar pula masih menjadi tanggungjawab British. 139 Sir William 
Goode dikekalkan sebagai wakil Ratu sehingga Malaysia diisytiharkan. 
Upacara pengisytiharan kemerdekaan telah diadakan di Jesselton. 
Pada tarikh itu juga, Borneo Utara secara rasmi bertukar nama kepada 
Sabah dan diberikan hak berkerajaan sendiri. 140 Dalam ucapan Gaboner 
terakhir Borneo Utara itu, beliau begitu yakin dengan Ketua Menteri, 
Donald Stephens akan membela dan menjaga rakyat Sabah. 141 

Bagaimanapun, dua hari sebelum Borneo Utara diberi kemerdekaan, 
perjanjian perubahan tarikh pengisytiharan Malaysia ditandatangani 
di Singapura pada 28 Ogos 1963. Donald Stephens menjadi wakil 
Borneo Utara dalam perjanjian tersebut. 142 Pada 12 September 1963, 
Majlis Undangan Borneo Utara pula membuat keputusan untuk tetap 
menyertai persekutuan Malaysia walau apapun keputusan PBB. 143 Pada 
14 September 1963, laporan tinjauan PBB dikeluarkan dan hasil laporan 
menyatakan bahawa sedikit sahaja bukti tentangan bersuara terhadap 
Malaysia tetapi teratur di Borneo Utara. 144 Situasi ini memudahkan 
proses pengisytiharan Malaysia yang disempurnakan Did you mean: 

approved by unType text or a website address or ptranslate a document, 
ada 16 September 1963 di Padang Bandaran, Jesselton! 45 

Pengisytiharan Malaysia dirasmikan oleh Timbalan Perdana 
Menteri Tun Abdul Razak dan dibacakan oleh Datu Mustapha Datu 
Harun dan seterusnya mengangkat sumpah sebagai Yang di-Pertua 
Negara dan Donald Stephens sebagai Ketua Menteri. 146 Ahli-ahli 
kabinet negeri yang lain juga dilantik iaitu Khoo Siak Chiew (Menteri 
Komunikasi dan Kerja), Harris Mohd Salleh (Menteri Kerajaan 
Tempatan), G.S. Sundang (Menteri Kesihatan), Pang Tet Tsung (Menteri 
Kebajikan Sosial), Mohd Said Keruak (Menteri Pertanian dan Perikanan) 
dan Richard Yapp (Menteri Tanah dan Sumber Asli). Pegawai-pegawai 
British seperti R.N Turner dikekalkan sebagai Setiausaha negeri, W.K.H 
Jones (Attorney General) dan H.W Davidson (Setiausaha Kewangan). 147 

Kesimpulan 

Donald Stephens dan Datu Mustapha Datu Harun merupakan dua 
pemimpin penting sebelum dan selepas pembentukan Malaysia. Tidak 
dinafikan kedua-dua pemimpin ini mempunyai pengaruh kepimpinan 
tersendiri sehingga dapat mempengaruhi sebahagian besar penduduk 
Borneo Utara menyertai USNO dan UNKO yang pro-Malaysia. 
Populariti mereka juga dilihat banyak dibantu oleh pendirian mereka 
terhadap rancangan Malaysia. Kemenangan Perikatan Sabah dalam 
pilihan raya Majlis Bandaran dan Kerajaan Tempatan pada 16 Disember 
1962 membuktikan penduduk di Borneo Utara ingin merdeka menerusi 
pembentukan Malaysia. 

Donald Stephens, yang menghadapi persaingan pengaruh 
dalam kalangan masyarakat Kadazan, Dusun dan Murut daripada 
G.S. Sundang dilihat mendominasi populariti dalam kalangan 
masyarakat tersebut apatah lagi beliau mempunyai akhbar sendiri 
bagi menyampaikan pendiriannya. Donald Stephens menggunakan 
sumber kewangan sendiri untuk menerbitkan akhbar Sabah Times dan 
North Borneo News sedangkan G.S. Sundang tidak mempunyai akhbar 
miliknya sendiri. 

Perbincangannya dengan Lee Kuan Yew di Singapura dan 
lawatannya ke Malaya pada bulan Ogos 1961 merupakan titik mula 
Donald Stephens mengubah pendiriannya terhadap Malaysia. 
Pembangunan yang beliau dan rakan-rakannya lihat di Kuala 
Lumpur juga menjadi antara sebab beliau semakin serius untuk 
merealisasikan penyertaan Sabah dalam pembentukan Malaysia. 
Dakwaan pembangkang di Semenanjung bahawa prospek Donald 
Stephens untuk menjadi Ketua Menteri selepas Malaysia juga 
berkemungkinan menambah tarikannya untuk kekal teguh dengan 

pendiriannya. 148 Tidak dinafikan ancaman Indonesia dan tuntutan 
Filipina terhadap Sabah juga menjadi salah satu sebab Donald Stephens 
kekal menyertai pembentukan Malaysia sungguhpun beliau sedar 
bahawa Sabah boleh menjadi sebuah negara merdeka selepas diberi 
kemerdekaan oleh British pada 31 Ogos 1963. 

